ddrg/super_eurlex huggingface dataset:
KOMMISSIONENS BESLUTNING af 20. december 1995 om afslag på Belgiens anmodning om anvendelse af beskyttelsesforanstaltninger med hensyn til medicinalvarer fra Spanien (Kun den franske og den nederlandske udgave er autentiske) (96/319/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugal tiltrædelse, særlig artikel 379,

under henvisning til anmodning fra Belgien, og

ud fra følgende betragtninger:

Belgien har ved skrivelse af 6. oktober 1995 anmodet Kommissionen om tilladelse til i henhold til artikel 379 i tiltrædelsesakten at træffe beskyttelsesforanstaltninger med henblik på at nægte indførsel i Belgien af medicinalvarer fra Spanien, der i Belgien, men ikke i Spanien, er beskyttet af et produktpatent;

de franske myndigheder har i deres anmodning forsynet Kommissionen med de oplysninger, der er nødvendige for, at sidstnævnte kan vurdere, om anmodningen er velbegrundet;

de belgiske myndigheder begrunder deres anmodning med de økonomiske vanskeligheder, som det belgiske marked for medicinalvarer, ifølge samme myndigheder, vil løbe ind i når overgangsperioden omhandlet i tiltrædelsesaktens artikel 47 udløber den 7. oktober 1995; da priserne på medicinske præparater på det spanske marked er lavere end priserne på samme præparater på det belgiske marked, vil overgangsperiodens ophør medføre en betydelig stigning i parallelimporten til Belgien; denne stigning vil ligeledes være til skade for den belgiske medicinalindustris markedsandele på eksportmarkedet;

artikel 379 repræsenterer en afvigelse fra et af traktatens grundprincipper, nemlig princippet om frie varebevægelser; ifølge Domstolens faste retspraksis skal den derfor fortolkes snævert;

i overensstemmelse med denne retspraksis og Kommissionens tidligere praksis kan artikel 379 derfor ikke finde anvendelse;

artikel 379 har til formål at gøre det muligt for bestemte økonomiske sektorer, der er ramt af alvorlige og måske vedvarende økonomiske vanskeligheder, at genskabe ligevægten og tilpasse sig fællesmarkedets økonomi;

en analyse af de økonomiske oplysninger, der er forelagt af de franske myndigheder, viser, at betingelserne for anvendelse af artikel 379 ikke er opfyldt; mere specifikt fremgår det af analysen, at medicinalindustrien i Belgien ikke står over for alvorlige og måske vedvarende økonomiske vanskeligheder; en stigning i importen fra Spanien af medicinalvarer, der er patenteret i Belgien, men ikke i Spanien, vil ikke i det lange løb, være så omfattende, at der vil kunne opstå alvorlige økonomiske vanskeligheder på det franske marked for medicinalvarer -

VEDTAGET FØLGENDE BESLUTNING:

Artikel 1

Den anmodning om beskyttelsesforanstaltninger, der er fremsat af Belgien i henhold til tiltrædelsesaktens artikel 379 med henblik på at nægte indførsel i Belgien af medicinalvarer fra Spanien, der i Belgien, men ikke i Spanien, er beskyttet af et produktpatent, afslås.

Artikel 2

Denne beslutning er rettet til Kongeriget Belgien.

Udfærdiget i Bruxelles, den 20. december 1995.

På Kommissionens vegne

Mario MONTI

Medlem af Kommissionen
KOMMISSIONENS BESLUTNING af 20. december 1995 om afslag på Irlands anmodning om anvendelse af beskyttelsesforanstaltninger med hensyn til medicinalvarer fra Spanien (Kun den engelske udgave er autentisk) (96/323/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugal tiltrædelse, særlig artikel 379,

under henvisning til anmodning fra Irland, og

ud fra følgende betragtninger:

Irland har ved skrivelse af 15. november 1995 anmodet Kommissionen om tilladelse til i henhold til artikel 379 i tiltrædelsesakten at træffe beskyttelsesforanstaltninger med henblik på en forlængelse af den i artikel 47 i tiltrædelsesakten omhandlede overgangsperiode for medicinalvarer fra Spanien, der i Irland, men ikke i Spanien, er beskyttet af et produktpatent;

de irske myndigheder har i deres anmodning forsynet Kommissionen med de oplysninger, der er nødvendige for, at sidstnævnte kan vurdere, om anmodningen er velbegrundet;

de irske myndigheder begrunder deres anmodning med de økonomiske vanskeligheder, som det irske marked for medicinalvarer, ifølge samme myndigheder, vil løbe ind i når overgangsperioden omhandlet i tiltrædelsesaktens artikel 47 udløber den 7. oktober 1995; da priserne på medicinske præparater på det spanske marked i gennemsnit, ifølge de irske myndigheder, er 50 % lavere end priserne på samme præparater på det irske marked, vil overgangsperiodens ophør medføre en betydelig stigning i parallelimporten fra Spanien til Irland;

artikel 379 repræsenterer en afvigelse fra et af traktatens grundprincipper, nemlig princippet om frie varebevægelser; ifølge Domstolens faste retspraksis skal den derfor fortolkes snævert;

i overensstemmelse med denne retspraksis og Kommissionens tidligere praksis kan artikel 379 derfor ikke finde anvendelse;

artikel 379 har til formål at gøre det muligt for bestemte økonomiske sektorer, der er ramt af alvorlige og måske vedvarende økonomiske vanskeligheder, at genskabe ligevægten og tilpasse sig fællesmarkedets økonomi;

en analyse af de økonomiske oplysninger, der er forelagt af de irske myndigheder, viser, at betingelserne for anvendelse af artikel 379 ikke er opfyldt; mere specifikt fremgår det af analysen, at medicinalindustrien i Irland ikke står over for alvorlige og måske vedvarende økonomiske vanskeligheder; en stigning i importen fra Spanien af medicinalvarer, der er patenteret i Irland, men ikke i Spanien, vil ikke i det lange løb, være så omfattende, at der vil kunne opstå alvorlige økonomiske vanskeligheder på det irske marked for medicinalvarer -

VEDTAGET FØLGENDE BESLUTNING:

Artikel 1

Den anmodning om beskyttelsesforanstaltninger, der er fremsat af Irland i henhold til tiltrædelsesaktens artikel 379 med henblik på en forlængelse af den i artikel 47 omhandlede overgangsperiode for medicinalvarer fra Spanien, der i Irland, men ikke i Spanien, er beskyttet af et produktpatent, afslås.

Artikel 2

Denne beslutning er rettet til Irland.

Udfærdiget i Bruxelles, den 20. december 1995.

På Kommissionens vegne

Mario MONTI

Medlem af Kommissionen
RÅDETS AFGØRELSE af 9. august 1996 om fastsættelse af den dato, hvor fælles aktion 96/442/FUSP, der blev vedtaget af Rådet den 15. juli 1996 får virkning (96/508/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3,

under henvisning til de overordnede retningslinjer, som Det Europæiske Råd fastlagde på Korfu den 24. og 25. juni 1994, og

ud fra følgende betragtninger:

Med henblik på en fortsat EU-tilstedeværelse for at konsolidere resultaterne af Den Europæiske Unions administration af Mostar (EUAM) efter udløbsdatoen den 22. juli 1996, vedtog Rådet den 15. juli 1996 fælles aktion 96/442/FUSP (1) om udpegelse af Den Europæiske Unions særlige udsending i byen Mostar, der skulle få virkning, så snart betingelserne i artikel 10 var opfyldt;

da disse betingelser ikke var opfyldt, vedtog Rådet den 26. juli 1996 fælles aktion 96/476/FUSP (2) om midlertidige ordninger, der udløb den 4. august 1996;

betingelserne i artikel 10 i fælles aktion 96/442/FUSP er nu opfyldt,

TRUFFET FØLGENDE AFGØRELSE:

Artikel 1

1. Den Europæiske Union noterer sig at betingelserne i artikel 10 i fælles aktion 96/442/FUSP er opfyldt.

2. Fælles aktion 96/442/FUSP får derfor virkning fra den 5. august 1996.

Artikel 2

Denne afgørelse træder i kraft på dagen for vedtagelsen. Den offentliggøres i Tidende.

Udfærdiget i Bruxelles, den 9. august 1996.

På Rådets vegne

D. SPRING

Formand

(1) EFT nr. L 185 af 24. 7. 1996.

(2) EFT nr. L 195 af 6. 8. 1996.
KOMMISSIONENS BESLUTNING af 25. juli 1996 om godkendelse af det af Sverige forelagte program for overvågning og bekæmpelse af salmonella hos fjerkræ (Kun den svenske udgave er autentisk) (Tekst af betydning for EØS) (96/502/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/117/EØF af 17. december 1992 om beskyttelsesforanstaltninger over for specifikke zoonoser og specifikke zoonotiske agenser hos dyr og i animalske produkter for at forhindre levnedsmiddelbårne infektioner og forgiftninger (1), ændret ved akten vedrørende Østrigs, Finlands og Sveriges tiltrædelse, særlig artikel 8, stk. 3, og

ud fra følgende betragtninger:

Sverige har i henhold til artikel 8, stk. 2, i direktiv 92/117/EØF ved breve af 28. maj 1996 og 13. juni 1996 indsendt et program for overvågning og bekæmpelse af salmonella hos fjerkræ i Sverige;

programmet opfylder EF-kriterierne på dette område, således dem i artikel 8, stk. 2, i direktiv 92/117/EØF, og kan derfor godkendes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det af Sverige forelagte program for overvågning og bekæmpelse af salmonella hos fjerkræ godkendes.

Artikel 2

Sverige sætter senest den 31. juli 1996 de nødvendige love og administrative bestemmelser i kraft for at gennemføre det i artikel 1 omhandlede program.

Artikel 3

Denne beslutning er rettet til Kongeriget Sverige.

Udfærdiget i Bruxelles, den 25. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 38.
KOMMISSIONENS BESLUTNING af 24. juli 1996 om ændring af beslutning 96/159/Euratom, EF, om bemyndigelse af Portugal til at beregne grundlaget for Fællesskabernes momsindtægter på basis af statistiske oplysninger hidrørende fra år, der ligger længere tilbage end det næstsidste år (Kun den portugisiske udgave er autentisk) (96/501/Euratom, EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og

ud fra følgende betragtninger:

Kommissionen har for Portugals vedkommende på grundlag af forordning (EØF, Euratom) nr. 1553/89 vedtaget beslutning 96/159/Euratom, EF (2), der bemyndiger Portugal til for regnskabsåret 1992 og 1993 at beregne grundlaget for Fællesskabernes momsindtægter på basis af statistiske oplysninger hidrørende fra år, der ligger længere tilbage end det næstsidste år;

Portugal er stadig ikke i stand til for så vidt angår fordelingen af transaktionerne efter satser i henhold til artikel 4, stk. 4, i forordning (EØF, Euratom) nr. 1553/89 at benytte nationalregnskaberne vedrørende det næstsidste år forud for det budgetår, for hvilket grundlaget for momsindtægterne beregnes, eftersom kun nationalregnskabet vedrørende 1990, 1992 og 1993 er tilstrækkeligt detaljeret som grundlag for beregning af den vejede gennemsnitssats; Portugal bør derfor bemyndiges til at benytte nationalregnskaberne vedrørende 1990, 1992 og 1993 til beregning af den vejede gennemsnitssats for henholdsvis budgetårene 1994, 1995 og 1996;

Det Rådgivende Udvalg for Egne Indtægter har godkendt den rapport, der indeholder udvalgsmedlemmernes udtalelser om nærværende beslutning -

VEDTAGET FØLGENDE BESLUTNING:

Artikel 1

For så vidt angår fordelingen af transaktionerne efter sats i henhold til artikel 4, stk. 4, i forordning (EØF, Euratom) nr. 1553/89 bemyndiges Portugal til for budgetårene 1994, 1995 og 1996, for hvilke grundlaget for momsindtægterne skal beregnes, at benytte oplysninger fra nationalregnskabet for henholdsvis 1990, 1992 og 1993.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 24. juli 1996.

På Kommissionens vegne

Erkki LIIKANEN

Medlem af Kommissionen

(1) EFT nr. L 155 af 7. 6. 1989, s. 9.

(2) EFT nr. L 37 af 15. 2. 1996, s. 32.
KOMMISSIONENS BESLUTNING af 18. juli 1996 om Fællesskabets tilskud til visse foranstaltninger til bekæmpelse af mund- og klovesyge i Den Tidligere Jugoslaviske Republik Makedonien (Tekst af betydning for EØS) (96/439/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 13, og

ud fra følgende betragtninger:

Der er konstateret udbrud af mund- og klovesyge i Den Tidligere Jugoslaviske Republik Makedonien; disse udbrud udgør en direkte fare for Fællesskabet og især for Grækenland;

ved beslutning 96/368/EF (3) bevilgede Fællesskabet et tilskud til iværksættelsen af visse foranstaltninger til bekæmpelse af mund- og klovesyge i Makedonien; det er nødvendigt at yde myndighederne i Den Tidligere Jugoslaviske Republik Makedonien finansiel støtte til bekæmpelsen af sygdommen;

det er nødvendigt at stille vaccinationsdoser til rådighed for myndighederne i Den Tidligere Jugoslaviske Republik Makedonien for at sikre den nødvendige beskyttelse af de berørte dyr;

Fællesskabet bør finansiere en del af udgifterne til vaccinationen;

de aktioner, der er fastsat i nærværende beslutning, foretages i samarbejde med FAO's Europæiske Kommission for Bekæmpelse af Mund- og Klovesyge; udgifterne til vaccinationen vil i første række blive finansieret over »Finansieringsfond nr. 911100/MTF/INT/003/EEC«;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Kommissionen træffer i samarbejde med FAO's Europæiske Kommission for Bekæmpelse af Mund- og Klovesyge de nødvendige foranstaltninger for at stille følgende til rådighed for Den Tidligere Jugoslaviske Republik Makedoniens myndigheder:

- 250 000 doser vaccine af en type, der sikrer beskyttelse af kvæg mod den virus, der er identificeret i Den Tidligere Jugoslaviske Republik Makedonien.

2. Fællesskabet finansierer alle omkostninger ved den i stk. 1 omhandlede aktion (dog højst 80 000 ECU).

Artikel 2

1. Fællesskabet finansierer 50 % af udgifterne til vaccination, som Den Tidligere Jugoslaviske Republik Makedoniens myndigheder foretager under kontrol af FAO's Europæiske Kommission for Bekæmpelse af Mund- og Klovesyge og Fællesskabet.

2. Den i stk. 1 omhandlede aktion omfatter bl.a. indkøb og levering af:

- nødvendigt udstyr til vaccination (sprøjter, materiel til kølekæden, beskyttelsestøj osv.)

- desinfektionsmidler

- mærker til dyr.

3. Ved anvendelsen af nærværende artikel refunderer Kommissionen finansieringsfond nr. 911100/MTF/INT/003/EEC omkostningerne ved vaccinationen som omhandlet i artikel 1 (dog højst 10 000 ECU).

Artikel 3

Denne beslutning er rettet til medlemsstaterne.

Udfærdiget i Bruxelles, den 18. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 145 af 19. 6. 1996, s. 19.
RÅDETS AFGØRELSE af 22. december 1995 om opfølgningen af allerede vedtagne retsakter vedrørende tredjelandsstatsborgeres indrejse (96/C 11/01)

RÅDET FOR DEN EUROPÆISKE UNION HAR -

under henvisning til artikel K.3, stk. 2, litra a), i traktaten om Den Europæiske Union,

under henvisning til det program for det prioriterede arbejde, som Rådet vedtog den 30. november 1993 i Bruxelles, og som navnlig opfordrer til, at der hvert år udarbejdes en rapport om udviklingen inden for retlige og indre anliggender, og

ud fra følgende betragtninger:

I artikel K.1, nr. 3, litra a), i traktaten om Den Europæiske Union hedder det, at medlemsstaterne betragter betingelserne for tredjelandsstatsborgeres indrejse i medlemsstaternes område som et spørgsmål af fælles interesse;

de retsakter, Rådet har vedtaget om tredjelandsstatsborgeres indrejse, giver udtryk for en fælles politisk vilje;

en opfølgning af gennemførelsen af de bestemmelser, der er indeholdt i de vedtagne retsakter, gør det muligt at få kendskab til den praktiske rækkevidde af Rådets drøftelser på området og tilvejebringer oplysninger, der er nyttige for dets fremtidige arbejde;

medlemsstaterne ønsker derfor at nå til enighed om de praktiske betingelser for en sådan opfølgning -

TRUFFET FØLGENDE AFGØRELSE:

Artikel 1

Udarbejdelse af et spørgeskema

Formandskabet sender hvert år medlemsstaterne et spørgeskema, der skal give et overblik over, hvorledes de har gennemført de retsakter, som Rådet allerede har vedtaget, vedrørende tredjelandsstatsborgeres indrejse.

Artikel 2

Spørgeskemaets indhold

Spørgeskemaet skal behandle følgende aspekter:

- bestemmelser, som medlemsstaterne har vedtaget i det forløbne år på alle de områder, som de allerede vedtagne retsakter vedrører

- vanskeligheder i forbindelse med vedtagelsen af disse bestemmelser

- sandsynligheden for, at der på kort sigt vedtages bestemmelser på disse områder

- gennemførelsen af retsakterne, i givet fald uafhængigt af vedtagelsen af interne bestemmelser.

Artikel 3

Udarbejdelse af en rapport

På grundlag af medlemsstaternes besvarelser udarbejdes der en rapport om gennemførelsen af de i artikel 1 omhandlede retsakter; den forelægges for Rådet.

Artikel 4

Gennemførelse

Det første spørgeskema til medlemsstaterne udarbejdes i løbet af første halvår 1996.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand
RÅDETS AFGØRELSE af 29. marts 1996 om udpegelse af de repræsentative spanske producent- og arbejdstagerorganisationer, der skal opstille kandidatlister over producent- og arbejdstagerrepræsentanter til Det Rådgivende Udvalg for Det Europæiske Kul- og Stålfællesskab (96/C 113/01)

RÅDET FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 18, og

ud fra følgende betragtninger:

I Rådets afgørelse af 23. oktober 1995 (1), udpegedes de repræsentative producent- og arbejdstagerorganisationer, der skal opstille kandidatlister over producent- og arbejdstagerrepræsentanter til Det Rådgivende Udvalg for Det Europæiske Kul- og Stålfællesskab, bortset fra de arbejdstagerorganisationer, der skal repræsentere Spanien;

der skal for Spaniens vedkommende udpeges repræsentative arbejdstagerorganisationer til at opstille lister med to kandidater for hvert mandat, der er tildelt dem;

Spaniens regering har underrettet Rådet herom -

TRUFFET FØLGENDE AFGØRELSE:

Artikel 1

De repræsentative arbejdstagerorganisationer, der er opført i oversigten i bilaget til denne afgørelse udpeges med henblik på at opstille kandidatlister, på grundlag af hvilke de medlemmer, der repræsenterer arbejdstagerne i Det Rådgivende Udvalg for Det Europæiske Kul- og Stålfællesskab, udnævnes i samme antal som angivet i skemaet ud for hver af de nævnte organisationer.

Artikel 2

Denne afgørelse offentliggøres til underretning i De Europæiske Fællesskabers Tidende.

Udfærdiget i Bruxelles, den 29. marts 1996.

På Rådets vegne

T. TREU

Formand

(1) EFT nr. C 296 af 10. 11. 1995, s. 4.

BILAG

>TABELPOSITION>
AFGØRELSE TRUFFET AF GENERALSEKRETÆREN FOR RÅDET af 27. februar 1996 om gebyrer i forbindelse med aktindsigt i Rådets dokumenter (96/C 74/02)

GENERALSEKRETÆREN FOR RÅDET FOR DEN EUROPÆISKE UNION HAR -

under henvisning til Rådets afgørelse 83/731/EF af 20. december 1993 om aktindsigt i Rådets dokumenter, særlig artikel 3, stk. 1, og

ud fra følgende betragtninger:

aktindsigt i Rådets dokumenter kan udøves enten ved gennemsyn på stedet eller ved fremsendelse af genpart for anmoderens regning;

der bør til dækning af de administrative omkostninger fastsættes et gebyr for fremsendelse af genpart af de rådsdokumenter, der ønskes aktindsigt i -

TRUFFET FØLGENDE AFGØRELSE:

Artikel 1

I forbindelse med Rådets afgørelse af 20. december 1993 om aktindsigt i Rådets dokumenter opkræver Generalsekretariatet for Rådet et gebyr på 10 ECU plus 0,036 ECU pr. ark for fremsendelse af genpart af trykte dokumenter på over 30 sider. Gebyrer for andre informationsmedier fastsættes fra sag til sag, men må ikke overstige, hvad der er rimeligt.

Artikel 2

Denne afgørelse får virkning en måned efter offentliggørelsen i De Europæiske Fællesskabers Tidende. Den gælder kun for anmodninger om aktindsigt i Rådets dokumenter, der modtages efter dette tidspunkt.

Udfærdiget i Bruxelles, den 27. februar 1996.

Jürgen TRUMPF

Generalsekretær for Rådet for Den Europæiske Union
RÅDETS AFGØRELSE af 28. maj 1996 om efterfølgende opkrævning af toldskyld (96/C 170/01)

RÅDET FOR DEN EUROPÆISKE UNION,

som henviser til traktaten om oprettelse af Det Europæiske Fællesskab, særlig artikel 152, og

som tager følgende i betragtning:

præferenceordningerne er et led i den fælles handelspolitik og i givet fald i politikken for udviklingssamarbejde;

præferenceordningerne på toldområdet bygger på gensidig tillid mellem de deltagende parters myndigheder;

inden for rammerne af disse ordninger kan dokumenter udfærdiget af myndighederne i tredjelande føre til skævheder, som under den gældende lovgivning kun kan afhjælpes ved at pålægge EF's virksomheder toldskylden;

denne situation er uretfærdig for EF's virksomheder, der ikke har nogen rimelig mulighed for at afsløre skævheder i dokumenter udfærdiget af myndigheder i tredjelande;

Europa-Parlamentet og Rådet behandler et forslag til forordning om ændring af Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), hvor der i artikel 12 åbnes mulighed for, at virksomhederne i EF kan få bindende oprindelsesoplysninger, som de kan rette sig efter i et vist tidsrum;

denne nye mulighed forbedrer situationen for EF's virksomheder, men løser ikke alle problemer,

ANMODER Kommissionen om at foretage en undersøgelse med henblik på at finde en samlet løsning på ovennævnte inddrivelsesproblemer og inden den 31. december 1996 forelægge det dertil egnede forslag, der omfatter såvel den hidtidige som den fremtidige situation.

Udfærdiget i Bruxelles, den 28. maj 1996.

På Rådets vegne

G. BOGI

Formand

(1) EFT nr. L 302 af 19. 10. 1992, s. 1. Forordningen er ændret ved tiltrædelsesakten af 1994.